Moderni kässäkerho ja tosielämän #ootd – Cause to Wear
10.10.2016 10.10.2016 Cause to Wear - Sinikka
Post only in Finnish. Contains today’s real life outfit from me cycling to take the kids all over the place. Aiming for comfort and style 🙂
Kässäkerhon vetäjä tässä moi! Ihan mahtavaa, kun viimein on aikaa kertoa teille mitä uutta mun elämään on viime viikolla tulla tupsahtanut. Yksi mun pitkäaikainen (ja ehkä vähän salainen) unelma on toteutunut. Oon nimittäin pitkään haaveillut pääseväni opettamaan nuorille tytöille näitä asioita, joita olen blogitaipaleeni aikana itse oivaltanut muodista ja kirpparivaatteiden muodistamisesta. Nyt sitten olen viime perjantaina aloittanut mun pojan koululla modernin kässäkerhon 5-9 luokkalaisille, jossa tehdään itse trendejä vanhoista tekstiileistä ja muusta materiaalista. Kuinka huippua!
Ekalla kerralla vasta suunniteltiin tulevia tuotoksia ja piirroksista päätellen kerhokaudesta tulee innostava sekä osallistujille että opelle. Pipoja, pantoja, paitoja, mekkoja, collareita ja monenlaista muuta oli tyttöjen suunnitteluvihoissa piirrettynä. Opekin joutunee opettelemaan tässä kerhotaipaleen aikana uusia tekniikkoja, koska mm. applikointi ei ole repertuaariin vielä kuulunut :O
Raportoin täällä varmasti jatkossa myös meidän kerholaisten ja ennenkaikkea vetäjän edistymisestä, kunhan syksy tässä etenee. Mulla ei siis ole mitään pedagogista taustaa saatikka käsityökoulutusta. Mutta otan sen tässä vahvuutena, koska haluankin ennenkaikkea olla viestimässä, ettei tarvi olla ammattilainen tätä tehdäkseen. Tottakai myös toivon voivani tässä olla näille tytöille roolimallina. Ainakin mun satiininen DIY bomber-takki tuntui tehneen lähtemättömän vaikutuksen kerholaisiin eli alku oli ainakin lupaava 😀
Tässäpä vielä päivän asu: käytännöllinen, mutta myös ihan kivannäköinen minusta. Pipo on uutta tuotantoa. Tein sen huivista, jonka olin tuunannut mekosta. Huivia en juurikaan ollut käyttänyt, joten päätin, että pipo siitä tulee. Ja kiva lörppämalli tulikin. Myös housut tässä asussa on secondhandia. Sain ne yhdeltä kaverilta, kun olivat käytössä vähän reikiintyneet. Kursin reiät ompelukoneella kasaan ja nää merinovillalökärit on olleet verrattomat viiileillä syksykeleillä. Aivan huiput ja niin mukavat päällä!
Tosielämän #OOTD
Takki: Fjällräven
Housut: Filippa K (Second hand)
Huivi: Joku ikivanha
Pipo: DIY
Edellinen artikkeliDIY kuivashampoo
Seuraava artikkeliDIY Mekkotehtaan Inger / Dress
4 thoughts on “Moderni kässäkerho ja tosielämän #ootd”
Ompa mahtavaa!
Oot kyllä just oikee ihminen vetämään kerhoo 💟💟 taitava&rakastava 💟
Minkä ikäsille se on?
Kiitos ihana Maria 🙂 Se on 5-9. luokkalaisille ainakin näin aluksi.
Kuulostaa todella mielenkiintoiselle ja mukavalle projektille tuo nuorten opettaminen! Monesti sitä opettaja oppii siinä sivussa vaikka mitä (nimimerkillä joskus niitä hommia tehnyt). Sun asu on kiva kanssa :).
Kiitos Hanna 🙂 Joo ihanaa se on ja kunnioitus opettajien ammattikuntaa kohtaan on kasvanut aikalailla jo parin kerran kokemuksella. Kyllä tässä opettaja taitaa tosiaan eniten sitä oppia kaivata! 😀